
Ministru kabineta sēdes protokollēmums

Likumprojekts "Grozījumi Maksātnespējas likumā"

· 1. Pieņemt iesniegto likumprojektu. Valsts kancelejai sagatavot likumprojektu iesniegšanai Saeimā vienlaikus ar likumprojektu "Grozījumi Civilprocesa likumā" un likumprojektu "Grozījumi likumā "Par darbinieku aizsardzību darba devēja maksātnespējas gadījumā"".
· 2. Noteikt, ka atbildīgais par likumprojekta turpmāko virzību Saeimā ir tieslietu ministrs.
· 3. Lūgt Saeimu izskatīt likumprojektu vienlaikus ar likumprojektu "Grozījumi Civilprocesa likumā" un likumprojektu "Grozījumi likumā "Par darbinieku aizsardzību darba devēja maksātnespējas gadījumā"" (likumprojektu pakete).
· 4. Pēc likumprojekta stāšanās spēkā Tieslietu ministrijai iesniegt Finanšu ministrijā priekšlikumu par apropriācijas pārdali 2022. gadā Tieslietu ministrijas budžeta ietvaros no budžeta apakšprogrammas 03.03.00 "Juridiskās palīdzības nodrošināšana" 141 304 euro apmērā uz budžeta apakšprogrammu 03.01.00 "Tiesu administrēšana" un 108 900 euro apmērā uz budžeta apakšprogrammu 06.01.00 "Juridisko personu reģistrācija", lai nodrošinātu Tiesu informatīvās sistēmas, Elektroniskās maksātnespējas uzskaites informācijas sistēmas un Uzņēmumu reģistra informācijas sistēmas pielāgošanu atbilstoši Eiropas Parlamenta un Padomes 2019. gada 20. jūnija direktīvai (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem.

